CELEX: 32013D0282
Language: mt
Date: 2013-06-11 00:00:00
Title: 2013/282/UE: Deċiżjoni ta’ Implimentazzjoni tal-Kummissjoni tal- 11 ta’ Ġunju 2013 li temenda d-Deċiżjoni 2006/784/KE fir-rigward tal-formula ta’ metodu awtorizzat għall-klassifikazzjoni tal-karkassi tal-majjali fi Franza (notifikata bid-dokument C(2013) 3437)

13.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 161/10
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-11 ta’ Ġunju 2013
   li temenda d-Deċiżjoni 2006/784/KE fir-rigward tal-formula ta’ metodu awtorizzat għall-klassifikazzjoni tal-karkassi tal-majjali fi Franza
   (notifikata bid-dokument C(2013) 3437)
   (It-test bil-Franċiż biss huwa awtentiku)
   (2013/282/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament dwar l-OKS unika) (1), u partikolarment l-Artikolu 43(m), flimkien mal-Artikolu 4 tiegħu,
   Billi:
   
               (1)
            
            
               Bid-Deċiżjoni tal-Kummissjoni 2006/784/KE tal-14 ta’ Novembru 2006 li tawtorizza l-metodi għall-klassifika ta’ karkassi tal-majjali fi Franza (2), ġie awtorizzat l-użu ta’ seba’ metodi għall-klassifikazzjoni tal-karkassi tal-majjali fi Franza.
            
         
               (2)
            
            
               Franza talbet lill-Kummissjoni biex tawtorizza s-sostituzzjoni tal-formula użata fil-metodu “CSB Image-Meater” għall-klassifikazzjoni tal-karkassi tal-majjali fuq it-territorju tagħha billi l-metodu preżenti ta’ klassifikazzjoni kellu bżonn adattament tekniku. Franza ppreżentat deskrizzjoni dettaljata tal-prova tad-dissezzjoni li tindika l-prinċipji li fuqhom hija bbażata din il-formula l-ġdida, ir-riżultati tal-prova tad-dissezzjoni u l-ekwazzjoni użata biex issir stima tal-perċentwal ta’ laħam dgħif fil-protokoll previst fl-Artikolu 23(4) tar-Regolament tal-Kummissjoni (KE) Nru 1249/2008 tal-10 ta’ Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta’ karkassi taċ-ċanga, tal-majjal, u tal-laħam tan-nagħaġ u r-rapportar tal-prezzijiet tagħhom (3).
            
         
               (3)
            
            
               Eżami ta’ dik it-talba żvela li l-kundizzjonijiet għall-awtorizzazzjoni ta’ din il-formula ġdida huma ssodisfati. Din il-formula għandha għalhekk tiġi awtorizzata fi Franza.
            
         
               (4)
            
            
               Għalhekk, id-Deċiżjoni 2006/784/KE għandha tiġi emendata skont dan.
            
         
               (5)
            
            
               Il-modifiki tal-apparat jew tal-metodi ta’ klassifikazzjoni ma għandhomx jiġu permessi, sakemm ma jkunux awtorizzati espliċitament mid-Deċiżjoni ta’ Implimentazzjoni tal-Kummissjoni.
            
         
               (6)
            
            
               Il-miżuri previsti f’din id-Deċiżjoni huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni 2006/784/KE huwa emendat skont l-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lir-Repubblika Franċiża.
   
      Magħmul fi Brussell, il-11 ta’ Ġunju 2013.
      
         
            Għall-Kummissjoni
         
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 299, 16.11.2007, p. 1.
   
      (2)  ĠU L 318, 17.11.2006, p. 27.
   
      (3)  ĠU L 337, 16.12.2008, p. 3.
   
      ANNESS
      Fil-Parti 6 (CSB Image-Meater) tal-Anness mad-Deċiżjoni 2006/784/KE, il-punti 2 u 3 jinbidlu b’dan li ġej:
      
         
                     “2.
                  
                  
                     Is-CSB Image-Meater jikkonsisti partikolarmenti minn vidjowkamera, kompjuter mgħammar b’kard għall-analiżi tal-immaġni, skrin, printer, mekkaniżmu użat għall-kmand, mekkaniżmu għar-rata u sistemi ta’ interazzjoni. L-erba’ varjabbli tal-Image-Meater jitkejlu kollha fuq il-linja ta’ diviżjoni; il-valuri mkejla jiġu ttrasformati f’estimu tal-perċentwali ta’ dgħif minn unità ċentrali.
                  
               
                     3.
                  
                  
                     Il-kontenut tal-laħam dgħif tal-karkassa għandu jiġi kkalkulat skont il-formola li ġejja:
                     
                        
                     fejn:
                     
                                 Ŷ =
                              
                              
                                 il-perċentwal tal-laħam dgħif stmat fil-karkassa,
                              
                           
                                 G3 —
                              
                              
                                 l-iċken ħxuna tax-xaħam (inkluża l-ġilda) fuq il-muskolu gluteus medius (f’millimetri),
                              
                           
                                 G4 —
                              
                              
                                 il-ħxuna medja tax-xaħam (inkluż il-ġilda) tul l-erba’ vertebri lumbari (imsejħa Va, Vb, VC, Vd) (f’millimetri),
                              
                           
                                 M3 —
                              
                              
                                 l-iċken ħxuna tal-muskolu bejn l-estremità anterjuri tal-muskolu gluteus medius u l-parti dorsali tal-kanal tal-mudullun (f’millimetri),
                              
                           
                                 M4 —
                              
                              
                                 il-ħxuna medja tal-muskolu tul l-erba’ vertebri lumbari (imsejħa Va, Vb, VC, Vd) (f’millimetri).
                              
                           Din il-formola għandha tkun valida għall-karkassi li jiżnu bejn 45 u 125 kilogramma.”